C 177/34
SK
Úradný vestník Európskej únie
17.5.2023
Utorok 13. decembra 2022
88. vyzýva členské štáty, aby vykonávali smernicu o rovnováhe medzi pracovným a súkromným životom rodičov a osôb s opatrovateľskými povinnosťami, ktorou sa zavádza opatrovateľská dovolenka v rozsahu piatich pracovných dní ročne; trvá na tom, že by sa mali zvážiť osobitné opatrenia, pokiaľ ide o opatrovateľskú dovolenku, otcovskú dovolenku, rodičovskú dovolenku a pružný pracovný čas pre rodičov v obzvlášť znevýhodnených situáciách, ako sú rodičia so zdravotným postihnutím alebo rodičia detí so zdravotným postihnutím alebo dlhodobým ochorením, a to bez akýchkoľvek následkov zo strany zamestnávateľa; 89. vyzýva členské štáty, aby zabezpečili lepšie pracovné a životné podmienky, a to aj prostredníctvom primeraných minimálnych miezd a opatrení na zabezpečenie transparentnosti odmeňovania, aby sa znížili rozdiely v odmeňovaní osôb so zdravotným postihnutím a dosiahol sa inkluzívny a udržateľný rast trhu práce; zdôrazňuje význam rýchleho prijatia smernice o minimálnych mzdách a transparentnosti odmeňovania, ktorá sa musí v plnom rozsahu vzťahovať na osoby so zdravotným postihnutím; 90. vyzýva Komisiu, aby vytvorila a presadzovala európsky právny rámec pre inkluzívne podniky s cieľom vytvárať stále zamestnanie pre ľudí so zdravotným postihnutím; o o 91.
o
poveruje svoju predsedníčku, aby postúpila toto uznesenie Rade a Komisii.